आजकै दिन : अमेरिकी अभिनेत्री स्टेवार्टको जन्म
अमेरिकी अभिनेत्री क्रिस्टेन स्टेवार्ट सन् १९९० को आजकै दिन अप्रिल ९ मा आजकै दिन जन्मिएकी थिइन् । उनी विश्वकै बढी पारिश्रमिक लिने अभिनेत्रीहरूमा पर्छिन् । २०१२ मा स्टेवार्टको पारिश्रमिक विश्वभरका अभिनेत्रीहरूमध्ये सबैभन्दा बढी थियो । 
काठमाडौँ — अमेरिकी अभिनेत्री क्रिस्टेन स्टेवार्ट सन् १९९० को आजकै दिन अप्रिल ९ मा आजकै दिन जन्मिएकी थिइन् । उनी विश्वकै बढी पारिश्रमिक लिने अभिनेत्रीहरूमा पर्छिन् । २०१२ मा स्टेवार्टको पारिश्रमिक विश्वभरका अभिनेत्रीहरूमध्ये सबैभन्दा बढी थियो । ब्रिटिस एकेडेमी फिल्म अवार्ड तथा सिजर अवार्ड विजेता स्टेवार्ट एकेडेमी अवार्ड र गोल्डन ग्लोब्स अवार्डमा समेत मनोनीत भइसकेकी छन् । अमेरिकाको लस एन्जल्समा जन्मिएकी स्टेवार्टले १२ वर्षको उमेरमा ‘प्यानिक रुम (२००२)’ बाट आफ्नो अभिनय यात्रा सुरु गरेकी हुन् । त्यसपछि उनले २००४ मा ‘क्याच द्याट किड’ मा अभिनय गरेकी थिइन् । ‘जाथुरा : अ स्पेश एड्भेन्चर (२००५)’, ‘इन्टु द वर्ल्ड (२००७)’ मा अभियन क्षेत्रमा जमेकी स्टेवार्टले ‘द ट्वीलाइट सागा (२००८–२०१२)’ मा अभिनय गरेपछि भने चर्चा चुलिएको थियो । उक्त अभिनयका कारण उनले उनलाई २०१० मा बाफ्टा राइजिङ स्टार अवार्ड हात पारेकी थिइन् । फोर्ब्स म्यागेजिनले उनलाई २०११ को डिसेम्बरमा ‘हलिउड बेस्ट एक्टर्स फर बक’ को पहिलो नम्बरमा समावेश गरेको थियो । त्यसै वर्ष उनी भ्यानिटी फेयरको विश्वभरका बढी पारिश्रमिक लिने कलाकारको सूचीमा १३ नम्बरमा परेकी थिइन् । स्टेवार्टले अभिनय गरेका ‘स्नो ह्वाइट एन्ड द हन्ट्सम्यान (२०१२)’, ‘क्याम्प एक्सरे (२०१४)’ ‘स्टिल एलिस (२०१४)’, ‘इक्वल्स (२०१६)’, ‘पर्सनल सोपर (२०१६)’, ‘कम स्विङ (२०१७)’, ‘चार्लिज एन्जल्स (२०१९)’, ‘ह्याप्पियस्ट सिजन (२०२०)’, ‘स्पेन्सर (२०२१)’ लगायत फिल्ममा अभियन गरेकी छन् ।